Nog ŉ dubbelmedaljewenner vir Span SAIlse Hayes by vanjaar se Paralimpiese Spele in Rio de Janeiro, Brasilië. Foto: Team South Africa Dié 31-jarige atleet het Suid-Afrika se 15de medalje op vanjaar se Spele losgeslaan toe sy in ŉ tyd van 56,49 sekondes in die 400 m vir siggestremde vroue tweede oor die wenstreep genael het. Nantenin Keita van Frankryk was in die eerste plek met ŉ tyd van 55,78 sekondes. Hayes het verlede Sondag in die 100 m vir vroue ook ŉ silwermedalje vir haarself verseker toe sy binne 11,91 sekondes die wedloop voltooi het. Charl du Toit het ook twee medaljes vir Span SA ingepalm deur die 400 m en die 100 m in die T37-kategorie te wen. Bly op hoogte met Span Suid-Afrika se prestasies tydens die Paralimpiese Spele 2016 op Maroela Media.